Võro

Võro tai võru (omakielinen nimi: võro kiil) on Kaakkois-Viron alueellinen alkuperäiskieli. Sitä on historiallisesti pidetty yhtenä viron etelämurteista, mutta nykyään se luetaan useimmiten omaksi kielekseen osana eteläviron kieliryhmää. Viron ja võron kielet muistuttavat kuitenkin toisiaan siinä määrin, että niiden puhujat ymmärtävät toisiaan, ja lisäksi lähes kaikki võrolaiset osaavat myös viroa. Võroa puhuu noin 70 000 ihmistä Võrun, Põlvan ja osittain myös Tarton ja Valgan maakunnissa. Võron puhujat eli võrolaiset ovat kansalliselta identiteetiltään virolaisia ja uskonnoltaan enimmäkseen luterilaisia.

pienoiskuva|300x300px|Eteläviron murteiden tai kielten kehitys fennougristi Petri Kallion mukaan vironkielisessä puussa.
Vuoden 2021 väestönlaskennassa võroa sekä siihen väestönlaskennassa mukaan luettua setoa ilmoitti puhuvansa Virossa 97 320 henkeä, joista 72 240 ei puhunut setoa. Võron kielen viikkoa vietetään marraskuun ensimmäisellä viikolla.

Võoa kirjoitetaan latinalaisin aakkosin.

 Luokittelu 
Eteläviron kieltä, johon võro perustuu, kutsuttiin aikaisemmin myös Tarton kieleksi ja pohjoisviroa, johon viron kirjakieli perustuu, Tallinnan kieleksi. Võron kielelle on kehitetty kirjakieli, jota opetetaan sekä Tarton yliopistossa että 26:ssa Kaakkois-Viron koulussa. Joka toinen viikko ilmestyy võronkielinen sanomalehti Uma Leht. Vuonna 2004 Viroa edusti Eurovision laulukilpailussa Neiokõsõ võronkielisellä kappaleella ”Tii” ().

Võron kieli poikkeaa vain vähän seton kielestä, jotka puhuvat setukaiset Viron kaakkoisimmassa osassa Setumaan maakunnassa sekä sen Venäjän puolelle rajaa jääneessä osassa. Joskus puhutaankin võron-seton kielestä. Seton puhujat eroavat võron puhujista siten, että he ovat uskonnoltaan ortodokseja ja kansalliselta identiteetiltään setukaisia, eivät virolaisia.

Võron ISO 639-3- ja SIL-koodi on vro, joka otettiin käyttöön vuonna 2009.

Kielellä ei ole tunnettuja murteita. 

 Historia 
Võro on vanhan etelävirolaisen heimokielen jälkeläinen. Eräs varhaisimmista etelävirolaisen kielen kirjallisista muistomerkeistä on Uuden Testamentin käännös vuodelta 1686. Teoksen käänsivät Andreas Virginius (1640–1701) ja poikansa Adrian Virginius (1663–1706), ja sen koko nimi on Meije lssanda JEsusse Kristusse Wastne Testament.

Eteläviron asema alkoi heiketä 1880-luvun jälkeen, mutta kielen elvyttäminen alkoi 1980-luvun lopulla.

Vuonna 1995 Viron valtio perusti Võron instituutin, jonka tavoitteena on võron kielen ja kulttuurin kehittäminen ja tutkiminen. Vuonna 1998, jolloin kielen opetus oli vasta alkutekijöissään, jopa 85 prosenttia võrolaisista kannatti kielen opettamista koulussa. Vuonna 2007 julkaistun tutkimuksen mukaan 25 prosenttia võrolaisista kannatti kielen käyttöä kaikkien oppiaineiden opetuksessa.

Vuonna 2023 võrolaisten kongressi julisti võrolaiset alkuperäiskansaksi ja alkoi vaatia kielellisiä oikeuksia Võrumaan alueella.

 Fonologia 

 Konsonantit 
LabiaaliAlveolaariPalataaliVelaariGlottaaliNorm.Pal.Norm.Pal.Norm.Pal.Norm.Pal.NasaalimmʲnnʲŋŋʲKlusiilippʲttʲkkʲʔAffrikaattatstsʲFrikatiivif | vfʲ | vʲssʲhhʲTremulanttirrʲLateraalillʲPuolivokaalij
Lähde:

 Vokaalit 
EtinenKeskinenTakainenSuppeai | yɨuPuolisuppeae | øɤ | oAvoinæɑ
Lähde: 

 Katso myös 

 Tarton murre

Lähteet

 Kirjallisuutta 
 Kalle Eller (1999): Võro-Seto language. Võro Instituut'. Võro.
 Sulev Iva (2002): Võro-eesti synaraamat. Võro Instituudi Toimõndusõq 12. Võro Instituut'. Võro
 Sulev Iva (2006): Võron kielen domeeneista. Olga Haurinen, Helena Sulkala (Toim.). Tutkielmia vähemmistökielistä Jäämereltä liivinrantaan. Vähemmistökielten tutkimus- ja koulutusverkoston raportti. (81–85). Oulu: Oulun Yliopisto.
 Hella Keem (1997): Võru keel. Eesti teaduste akadeemia Emakeele selts. Tallinn.
 Aune Valk (2000): Võrokeste identiteedist. Kadri Koreinik, Jan Rahman (toim.) A kiilt rahvas kynõlõs.. Võrokeste keelest, kommetest, identiteedist (s. 39–56). Võro Instituut'. Võro

Aiheesta muualla

 Ukalaa suomenpuhujille (Santeri Junttila, Helsingin yliopisto)
 Võro-viro-võro e-sanakirja (Võron instituutti)
 Võronkielinen sanomalehti "Uma Leht"
 Neiokõsõn võronkielisen kappaleen Tiin sanat
 Lue ja kuuntele esimerkki võron kielestä
 Katso ja kuuntele esimerkkejä võron kielestä (Wikitongues'in võronkieliset videot)

 Võron kielen e-sanakirja
 Võron kielen e-oppimisohjelma

*